lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en nl lv sl lv lv es uk es en en lv lv en lv lv lv en lv en lv sk lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl lv lv sk lv en lv en lv ca lv lv sk lv lv lv ca lv pt lv ceb sk lv en lv ca lv en lv en lv ca lv lt lv lv lt ca lv lv en lv lt ru ru sk ru sv ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Startus Pekinā sāk Vasiļjevs un Silovs; kamaniņu sportistēm trešie un ceturtie braucieni
2022. gada 8. februāris 00:01
Pekinas olimpisko spēļu piektajā dienā divus noslēdzošos braucienus cīņā par medaļām kamaniņu sportā aizvadīs Elīza Tīruma, Kendija Aparjode un Elīna Ieva Vītola, daiļslidošanas īsajā programmā slidos Deniss Vasiļjevs, 1500 metros ātrslidošanā sacentīsies Haralds Silovs, bet distanču slēpošanā sprinta disciplīnā paredzēta visu sešu Latvijas sportistu līdzdalība.
Grieķu zvaigzne Adetokunbo: Eiropā ir grūtāk spēlēt, nekā NBA
Fjūrijs: Es Usiku pieveiktu arī pēc izdzertiem pieciem ar pusi litriem alus
Ērvings: Atteikums vakcinēties man maksāja 100 miljonus dolāru
VideoFIBA izmeklēs Mali spēlētāju kautiņu "mix" zonā
"Canucks" uzbrucējs Bosers traumas dēļ būs spiests izlaist aptuveni mēnesi
ASV basketbolistēm kārtējā graujošā uzvara; Puertoriko pirmo reizi sasniedz PK ceturtdaļfinālu
Plkst.3.15. pēc Latvijas laika sacensības sāksies daiļslidotājiem. Arī turpmāk norādīts laiks tajā brīdī Latvijā. Sacensības tiešraidē translēs Latvijas Televīzijas 7.kanāls (LTV7).
30 sportistu konkurencē Vasiļjevs savu īso programmu slidos kā 19. sacensību dalībnieks.
Vasiļjevs Eiropas meistarsacīkstēs šosezon izcīnīja bronzas medaļu, kas Latvijas daiļslidošanas vēsturē Eiropas meistarsacīkstēs ir augstākais sasniegums.
Jau ziņots, ka kopā ar sportistu vienlaicīgi Ķīnā nevarēja ierasties viņa treneris šveicietis Stefans Lambjēls, kurš Ķīnā ieradās vien svētdien.
Vasiļjevam šīs būs otrās spēles. Pirms četriem gadiem viņš Phjončhanā izcīnīja 19.vietu.
Plkst.13.50. trešo braucienu uzsāks kamaniņu braucējas, ceturto aizvadot plkst.15.35. Sacensības tiešraidē translēs LTV7.
Trešajā braucienā sportistes startēs atbilstoši vietai, kāda ieņemta pēc pirmajiem diviem braucieniem pirmdien. Kā pirmā ar sesto numuru startēs Tīruma, devītais numurs būs Aparjodei un 11. - Vītolai.
Pēc diviem braucieniem līdere ir divkārtējā olimpiskā čempione Natālija Geizenbergere no Vācijas, kuras laiks divu braucienu summā ir viena minūte un 56,825 sekundes. Otrajā vietā ir viņas tautiete Anna Berreitere (+0,208), bet trešā ir Krievijas Olimpiskās komitejas pārstāve Tatjana Ivanova (+0,591).
Tīruma divu braucienu summā no līderes atpaliek 0,980 sekundes, Aparjode - 1,302 sekundes, bet Vītola - 1,340 sekundes.
Ceturtajā braucienā sportistes startēs apgrieztā secībā, labākā rezultāta īpašniecei trasē dodoties kā pēdējai.
Sacensības turpina 34 no 35 kamaniņu braucējām.
Vītola šosezon Sanktmoricā ieguva Eiropas meistarsacīkšu bronzas medaļu.
Pasaules kausa kopvērtējumā Tīruma ar 569 punktiem bija piektā, Aparjodei 333 punkti deva 12.vietu, bet Vītola ar 290 punktiem dalīja 15.pozīciju.
Aparjode pēc vairāk nekā mēnesi ilga savainojuma trasē atgriezās vien Pasaules kausa pēdējā posmā Sanktmoricā.
Aparjode šosezon divos posmos Sočos izcīnīja sudraba un bronzas medaļas, bet, gatavojoties piektajam posmam, guva traumu. Tīruma astoņos no deviņiem Pasaules kausa etapiem šosezon finišēja pirmajā desmitniekā, bet Vītola bez Eiropas čempionāta bronzas divos posmos sasniedza astoto vietu.
Pieredzējušākā komandas dalībniece olimpiskajās spēlēs ir Tīruma, kura pirms astoņiem gadiem Sočos ierindojās 12.vietā, bet pirms četriem gadiem Phjončhanā - 16.vietā. Viņa 2014.gadā kļuva par bronzas medaļnieci komandu stafetē.
Aparjode Phjončhanā ieņēma 22.vietu, bet Vītola ir sacensību debitante.
Plkst.12.30 sacensības 1500 metros sāks ātrslidotāji. Sacensības tiešraidē translēs LTV7.
Silovs kopā ar Kanādas pārstāvi Antuānu Želinu-Boljē sacentīsies otrajā pārī.
Silovs līdz pēdējam brīdim gaidīja, vai viņam tiks olimpiskā ceļazīme, ko neizdevās izcīnīt distancē ar kopēju startu.
Sportistam kopš 2010.gada ir bagātīga olimpisko spēļu pieredze divos sporta veidos - šorttrekā un ātrslidošanā. Pekinā tās viņam būs jau ceturtās spēles.
Šorttrekā augstākā vieta ir 2010.gadā Vankūverā izcīnītā desmitā vieta 1500 metros, bet ātrslidošanā augstākais panākums ir izcīnītā ceturtā vieta šajā pašā distancē 2018.gadā Phjončhanā.
Vankūverā Silovs bija unikāla sasnieguma autors, kļūstot par pirmo atlētu, kurš vienās spēlēs startējis gan ātrslidošanā, gan šorttrekā. Turklāt viņš kļuva arī par pirmo sportistu pasaulē, kurš divos atšķirīgos sporta veidos startējis vienā dienā.
Šosezon 1500 metrus Latvijas sportists veicis minūtē un 45,344 sekundēs.
Plkst.10 distanču slēpošanā sāksies sprinta sacensību brīvajā stilā kvalifikācija sievietēm un plkst.10.50 - vīriešiem. Sacensības tiešraidē translēs kanāls LTV1.
Latvijas vadošā slēpotāja Patrīcija Eiduka saņēmusi 31.numuru, Kitija Auziņa - 74.numuru, Samanta Krampe - 75.numuru, bet Estere Volfa - 85.numuru.
Startam pieteikta 91 slēpotāja.
Vīriešu konkurencē ar 53.numuru trasē dosies Raimo Vīgants, bet Robertam Slotiņam ir 82.numurs 90 slēpotāju konkurencē.
Otrdien gan vīrieši, gan sievietes noskaidros uzvarētājus šajās sacensībās, sacenšoties arī ceturtdaļfinālos, pusfinālos un finālā, kas sievietēm paredzēts plkst.13.47, bet vīriešiem - plkst.14.
Eiduka pirms četriem gadiem Phjončhanā izcīnīja 62.vietu šajā disciplīnā, bet pārējie pieci Latvijas dalībnieki ir spēļu debitanti.
Jau ziņots, ka vēl nav zināms, vai otrdien startēs Eiduka. Viņa šaubīgu Covid-19 testu rezultātu dēļ sestdien nestartēja skiatlona distancē. Eidukas nodotajiem Covid-19 testiem ir konstatētas robežvērtības starp kontaktpersonas un Covid-19 pozitīvas personas statusu, kas sportistei liedza doties uz starta sestdien, taču saglabāja cerības dalībai nākošajos.
Otrdien medaļas tiks sadalītas desmt disciplīnās kalnu slēpošanā, biatlonā, distanču slēpošanā, kērlingā, frīstailā, kamaniņu sportā, snovbordā un ātrslidošanā.
Pekinā Latviju olimpiskajās spēlēs pārstāv 57 sportisti 11 sporta veidos: ātrslidošanā, biatlonā, bobslejā, daiļslidošanā, distanču slēpošanā, frīstailā, hokejā, kalnu slēpošanā, kamaniņu sportā, skeletonā, šorttrekā, tramplīnlēkšanā un ziemeļu divcīņā.
Pēc olimpiskajām spēlēm turpat Pekinā no 4. līdz 13.martam norisināsies paralimpiskās spēles.
"Canucks" uzbrucējs Bosers traumas dēļ būs spiests izlaist aptuveni mēnesi
ASV basketbolistēm kārtējā graujošā uzvara; Puertoriko pirmo reizi sasniedz PK ceturtdaļfinālu
Leģendārais Popovičs trāpīgi atbild uz jautājumu par to, kas viņu motivē turpināt trenēt "Spurs"
Anglija cīnās neizšķirti ar Vāciju; Igaunija izcīna pirmo vietu D līgā
Video Balcers spēlē pirmajā maiņā; "Panthers" pieveic "Predators"
Video Taisons Fjūrijs: Džošua viss ir beidzies
Karjeru beigusī Viljamsa: Jūtu, ka vēlos atgriezties
Kārlsens par krāpšanās skandālu: Drīz nākšu klajā ar paziņojumu
LHF brīdina Lietuvas hokeja komandas
"VEF Rīga" pārbaudes spēlē pieveic Mazura trenēto Tartu komandu
Irānas izlases futbolists par protestiem valstī: Es vairs nevaru klusēt
Video Pēc zaudējuma PK spēlē sakāvušās divas Mali izlases basketbolistes
"VEF Rīga" sastāvā viens amerikānis nomaina citu
Gulbis pakāpjas par vienu pozīciju ATP rangā
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
PижaHe бpocилиcb oфopMляTb дeTяM шkoлbHoe пиTaHиe. CиcTeMa He cпpaBилacb
ДoпoлHeHo koMMeHTapиeM Pижckoй дyMы
CMИ: CилoBиkи изHacилoBaли зaдepжaHHoro B MockBe akTиBиcTa
Пepeeзд из Pиrи kak cTapT для бизHeca. "ЧeлoBek-opkecTp" PиTa ПpaHчa
ДeйcTBиTeлbHo ли бoлbшиHcTBo poccияH пoддepжиBaюT BoйHy c ykpaиHoй?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa